nb en da nl ca da da de es da da da da da da en da da da nb da da da da da da et da nn nn da sv da da da de da da da da da da da da da da da da da nl da en da da es nl da
Borgerbudgettering: Få indflydelse på lokalområderne i Starup og Haderslev | Haderslev Kommune
23.9.2022 14:38:29 CEST | Haderslev Kommune
Borgerbudgettering har været en stor succes i landdistrikterne i Haderslev Kommune. Nu er der sat midler af til, at også borgerne i Haderslev og Starup kan få deres gode idéer frem i lyset og selv være med til at bestemme, hvordan 1 million kroner skal bruges.
En bålplads, en legeplads, et shelter eller et fælles arrangement. Bor du i Haderslev eller Starup og har du en god idé til projekt, der kan skabe værdi for det område, du bor i, så er det nu, du skal spidse ører. For Land- og Byudviklingsudvalget har som noget nyt afsat 1 million kroner årligt til borgerbudgettering i Haderslev by og Starup.
Borgerbudgettering er en metode, hvor man som borger er med til at bestemme over en del af det offentlige budget.
”Kort fortalt går det ud på, at har du et projekt til gavn for dit nærområde, så kan du sende din idé ind. Når vi så forhåbentligt har fået samlet en masse gode idéer, så skal borgerne på et møde i november præsentere og stemme om, hvilke idéer der skal gives penge til. Vi håber på at få rigtig mange gode og kreative projekter ind,” siger Bent Kloster formand for Land- og Byudviklingsudvalget.
Borgerne kan søge som privatpersoner eller de kan gå sammen med en forening eller i projektgruppe og søge.
”Vi har rigtig gode erfaringer med borgerbudgettering i landdistrikterne, hvor der de seneste år er blevet lavet en masse spændende projekter. Vi har også oplevet, at det er med til at skabe et øget lokalt engagement og frivillighed i områderne, fordi det er borgerne selv, der søger til projekterne og er med til at prioritere, hvordan midlerne skal bruges”, siger Bo Morthorst Rasmussen, næstformand i Land- og Byudviklingsudvalget.
Den 29. september er der et åbent informationsevent om borgerbudgettering. Det foregår i Rådhussalen på Rådhuset i Haderslev. På informationsmødet fortælles der om den overordnede proces og der er mulighed for at stille spørgsmål.
I Haderslev og Starup er der afsat 1 million kroner om året til borgerbudgettering. Haderslev er inddelt i 11 områder, mens Starup er ét område. Der kan søges om op til 50.000 kr. for hvert område, og derudover kan der søges om op til 150.000 kr. inden for temaerne ”tilbud til unge mellem 15-25 år” eller ”klima og miljø.”
Målet er at de besluttede projekter er realiseret og afsluttet et år efter afstemningen.
Læs mere om borgerbudgettering i Haderslev by og Starup på haderslev.dk/borgerbudgettering
Frist for at indsende et projekt er 1. november 2022.
Bent KlosterFormand for Land- og Byudviklingsudvalget, Haderslev Kommune
Tlf:40 31 17 86bklo@Haderslev.dk
Bo Morthorst RasmussenNæstformand, Land- og Byudviklingsudvalget
Tlf:40 22 52 85bomr@haderslev.dk
Information om Haderslev Kommune
Christian X's Vej 39
Følg pressemeddelelser fra Haderslev Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Haderslev Kommune
Hyggelig efterårsaktivitet for hele familien4.10.2022 13:32:53 CEST | Pressemeddelelse
Tag på museum og kør med hestevogn gennem Haderslevs smukke, stemningsfulde gader i efterårsferien.
Udvalgsformand: PLO går i den helt forkerte retning i deres udspil til fremtidens lægevagt27.9.2022 13:46:01 CEST | Pressemeddelelse
Formand for Senior- og Sundhedsudvalget i Haderslev Kommune, Allan Emiliussen, er chokeret og meget ærgerlig over Praktiserende Lægers Organisations (PLO) udmelding om, at de ønsker at lukke 14 af 21 lægevagter i Region Syddanmark. Hvis PLO fortsætter den retning, er der tale om et overenskomstbrud, siger udvalgsformanden.
Nyt budget i Haderslev Kommune: Sikring af velfærd med fokus på vækst og udvikling23.9.2022 11:25:41 CEST | Pressemeddelelse
Flertalsgruppen i Haderslev Kommune har indgået et budgetforlig med fokus på sikring af velfærden i en tid præget af kriser på flere områder. Samtidig fastholdes den langsigtede dagsorden om vækst og udvikling, der skal fremtidssikre velfærden. Forligspartierne består af partierne Venstre, Dansk Folkeparti, Det Konservative Folkeparti, Radikale, Nye Borgerlige og Slesvigsk Parti.
Kom til åbning af midlertidige aktiviteter på Jomfrustien22.9.2022 12:54:30 CEST | Pressemeddelelse
Fire store, orange containere er på vej op i området omkring Jomfrustien i Haderslev. De skal sætte fokus på byudviklingsprojektet og bruges af lokalbefolkningen til midlertidige aktiviteter i området de kommende år, mens området forandres. Mandag den 26. september klokken 17 indvies containerne.
Velo-Claus fortæller om sin passion for racercykler og Tour de France20.9.2022 13:31:56 CEST | Pressemeddelelse
Foredrag på Slesvigske Vognsamling den 5. oktober kl. 19.00 Claus Ostenfeldt, der kalder sig Velo-Claus, har en stor samling af racercykler, der har kørt Tour de France og andre store cykelløb. Et udvalg af de fineste og mest interessante indgår i sommerudstillingen på Slesvigske Vognsamling. I foredraget vil Velo-Claus fortælle om cyklerne, cykelrytterne, og hvordan de har fanget hans interesse.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022